text: Næse til Svendsen
  24 november 2015 kl. 17.56
  Poul-Erik Svendsen (S) har fået en næse fra flertallet af medlemmerne af sundhedsudvalget for at have krævet direktør fyret for åben skærm.
  
  Poul-Erik Svendsen (S) krævede i sidste uge offentlig, at sundhedsdirektør Jens Elkjær skulle fyres, før sagen skulle diskuteres på et lukket møde.
  Det blev kritiseret af Venstre, Dansk Folkeparti, De Konservative, De Radikale, Liberal Alliance og Vejle Folkeparti.
  Tirsdag holdt sundhedsudvalget så møde - og her fik Poul-Erik Svendsen en næse:
  "Sundhedsudvalget udtaler kritik af Poul-Erik Svendsen i pressen at have undsagt Jens Elkjærs fremtid i direktionen. Det er uanstændigt at foretage en de facto fyring af en direktør i pressen, inden den pågældende er informeret. Det er derudover en kortslutning af den politiske beslutningsproces, som reelt afskar flertallet for at få indflydelse på Elkjærs fremtidige rolle i regionen".
  